QON QUYuLIShI – XAVFLI!

Yoshim 61da. 2-guruh nogironiman. Qonim quyilgan, shu sabab o`zimni doim behol sezaman. Bu nima sababdan ro`y beradi va davosi qanday?
Shoira SALIMOVA, Namangan viloyati 
Odatda, qon quyuqlashgani haqida shifokordan eshitamiz. Ungacha bemor bosh og`rig`i, tushkunlik, xotira pasayishi kabi belgilardan shikoyat qilib yuraveradi. Tashhis to`g`riligini qon tahlillari tasdiqlagach, o`z vaqtida davolanish zarur. Aks holda, hayotingizga depressiya, qonda tromb yig`ilishi va yurak kasalliklarni chaqirgan bo`lasiz. Xo`sh, aslida ham qon quyilishining sabablari nima? Mavzu yuzasidan ichki kasalliklar shifokori Nigora AHMEDOVA ma`lumot beradi.  
SABABI – HAYoT TARZIMIZDA
Qon quyulishiga sovqotish, qattiq asabiylashish, qandli diabet, hatto ba`zi mahsulotlar sababchi bo`lishi mumkin. Bemor uyquchan, behol, jizzaki, kayfiyati o`zgaruvchan bo`lib qoladi, qon bosimi ko`tariladi, og`zi quriydi, qo`l-oyoqlari doim muzdek bo`ladi. Noto`g`ri ovqatlanish, organizmda gijja borligi, stress va darmondori etishmasligi ham qon quyuqlashishiga olib kelishi mumkin. 
QONNI QUYuLTIRADI:
Shakar, pishiriqlar, kartoshka, banan, tuxum, grechixa yormasi, gazli ichimliklar, xolodes (dirilloq), uzum, fast-fud va qovurma taomlar, o`simliklardan – dalachoy va gazandao`t. Ularni imkon boricha taomnomada kamaytiring. 
*yurakni davolashda ishlatiladigan siydik haydovchi dori vositalari; 
*shahvatni ko`taruvchi dori vositalari, 
*homiladorlikdan saqlovchi dori-darmonlar qonni quyultirish xususiyatiga ega.
Ularni qabul qilishda me`yorni oshirib yubormang. 
DAVOLANIShDAGI 7 TAVSIYa 
7.Davolovchi shifokor bilan maslahatlashib, zuluk bilan davolanishni ham sinab ko`rsa bo`ladi. Faqat ushbu muolaja maxsus tibbiy muassasalarda, mutaxassis nazoratida bajarilishi shart. Bilib-bilmay, o`zingiz mustaqil qo`llamang. 
8.Maydalangan dafna yaprog`ining bir choy qoshig`i bir chimdim ko`k choy, ikki bo`lak limon bilan aralashtirib, damlanadi. Ozroq asal qo`shib, choy singari kun davomida ichiladi. Shuningdek, zanjabil va dolchin solib damlangan choylar ham ushbu muammoni tez va samarali hal etishda yordam beradi
Barno HOJIMIRZAEVA tayyorladi. 
Manba:

«Sug'diyona» gazetasi